CELEX: 62019CN0517
Language: et
Date: 2019-07-08 00:00:00
Title: kohtuasi C-517/19 P: Maria Alvarez y Bejarano jt 8. juulil 2019 esitatud apellatsioonkaebus Üldkohtu (kaheksas koda) 30. aprilli 2019. aasta otsuse peale liidetud kohtuasjades T-516/16 ja T-536/16: Alvarez y Bejarano jt versus komisjon

21.10.2019   
            
            
               ET
            
            
               Euroopa Liidu Teataja
            
            
               C 357/14
            
         
      Maria Alvarez y Bejarano jt 8. juulil 2019 esitatud apellatsioonkaebus Üldkohtu (kaheksas koda) 30. aprilli 2019. aasta otsuse peale liidetud kohtuasjades T-516/16 ja T-536/16: Alvarez y Bejarano jt versus komisjon
      (kohtuasi C-517/19 P)
      (2019/C 357/20)
      Kohtumenetluse keel: prantsuse
      
         Pooled
      
      
         Apellandid: Maria Alvarez y Bejarano, Ana-Maria Enescu, Lucian Micu, Angelica Livia Salanta, Svetla Shulga, Soldimar Urena de Poznanski, Angela Vakalis, Luz Anamaria Chu, Marli Bertolete, Maria Castro Capcha, Hassan Orfe El, Evelyne Vandevoorde (esindajad: advokaadid S. Orlandi, T. Martin)
      
         Teised menetlusosalised: Euroopa Komisjon, Euroopa Liidu Nõukogu, Euroopa Parlament
      
         Apellantide nõuded
      
      
                  —
               
               
                  tühistada vaidlustatud kohtuotsus;
               
            
                  —
               
               
                  tühistada otsus mitte anda hagejatele sõiduaega ja mitte hüvitada nende sõidukulusid alates 2014. aastast;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagejad väidavad, et vaidlustatud kohtuotsuses on mitu õigusnormi rikkumist.
      Esiteks rikkus Üldkohus õigusnormi vaidlustatud kohtuotsuse punktides 67 ja 75, piirates tema tehtava kohtuliku kontrolli ulatuse „ilmsete“ juhtumitega.
      Teiseks rikkus Üldkohus õigusnormi vaidlustatud kohtuotsuse punktides 70–73, asudes seisukohale, et hagejad ei ole võrreldavas olukorras teenistujatega, kes säilitasid õiguse iga-aastasele sõiduajale ja sõidukulude hüvitamisele.
      Kolmandaks rikkus Üldkohus õigusnormi, leides vaidlustatud kohtuotsuse punktides 69 ning 80–86, et vaidlusalune regulatsioon ei riku proportsionaalsuse põhimõtet.